钦定古今图书集成/明伦汇编/氏族典/第620卷 > 《廖用贤尚友录》 > 尉迟胜
## 钦定古今图书集成/明伦汇编/氏族典/第620卷 > 《廖用贤尚友录》 > 尉迟胜

按《唐书尉迟胜传》：“胜本王于阗国，天宝中入朝，元宗
以宗室女妻之，授右威卫将军毗沙府都督。归国，击
破萨毗播仙，累进光禄卿。安禄山反，胜使弟曜摄国
事，身率兵五千赴难。肃宗嘉之，拜特进兼殿中监，加
开府仪同三司，封武都郡王，寔封百户。胜请授国于
曜，诏可。上元初，曜上言胜让国，请立其子锐。帝欲遣”
锐袭王，胜固辞。当是时，兄弟让国，人莫不贤之。卒，赠
凉州都督。